เสียน้ำตาให้เสี่ยหนุ่ม
&#8220;ฉันรักเธอเท่าฟ้า ปรารถนาเธอยิ่งสิ่งใด...ถึงเธอจะเป็นจะตาย ฉันไม่สลายรักไม่คลายรักเธอ...&#8221;
13 ส.ค. 2554

“ฉันรักเธอเท่าฟ้า ปรารถนาเธอยิ่งสิ่งใด...ถึงเธอจะเป็นจะตาย ฉันไม่สลายรักไม่คลายรักเธอ...”
โปรดอย่าถามว่า ใครร้อง เพราะอิฉันจำชื่อเค้าม่ายล่ายแล้ว แต่จำล่ายว่าหน้าตาอีหล่อเหลาพอๆ กะ อภิสิทธิ์ เวชชาชีวะ อลีกนายกรักถะมงตี
โธ่พ่อคุณขา...จะม่ายให้ฟ้าใส เฮ้ยแอร์บัสรักการบินไทยได้อย่างไร? 
ในเมื่อพอที่ประชุมคณะกรรมการบริษัทเมื่อวันที่ 11 มิ.ย. มีมติอนุมัติให้การบินไทยดำเนินการจัดหาเครื่องบิน 37 ลำ สำหรับปี 2554-2660 มูลค่ารวม 118,604 ล้านบาท 
แบ่งเป็นการซื้อ 15 ลำ มูลค่า 49,537 ล้านบาท 
การเช่าดำเนินงาน 22 ลำ มูลค่ารวม 69,067 ล้านบาทปุ๊บ...คลังสคร. ผ่านแผนก่อหนี้ปั๊ป 
ล่าสุด การบินไทยเดินหน้าลงนามในข้อตกลงเซ็นสัญญากับบริษัท แอร์บัส สั่งซื้อเครื่อง A 320 ไปแล้ว 5 ลำ
สั่งซื้อเครื่องบิน A350900 อีกจำนวน 4 ลำ สิริรวม 9 ลำ 
นอกจากการสั่งซื้อเครื่องบินแล้ว การบินไทยยังได้ทำการเช่าซื้อเครื่องบินอีก 15 ลำ 
อะฮ่า เช่าซื้อเครื่อง A350900 จำนวน 9 ลำ และเช่าซื้อเครื่อง A320 จำนวน 6 ลำ 
ทั้งหมดเป็นแผนการเพิ่มประสิทธิภาพของการบินไทยกะแอร์บัสเค้า อิฉันเคยถามราคากะบอร์ดการบินไทย จำได้ลางๆ ว่าลำละร่วม 200-230 ล้านเหรียญสหรัฐ
ยัง ยังไม่หมด การบินไทยได้จ้างบริษัท PRIESTMAN GOODE U.K ซึ่งเป็นบริษัทตกแต่งและออกแบบภายในเครื่องบินระดับโลก มาดูแลการออกแบบและตกแต่งภายในเครื่องบินใหม่ของการบินไทย ให้สามารถตอบสนองความต้องการของผู้โดยสารร่วม 3 ปีแน่ะ
สนนราคาไม่น้อยกว่า 500 ล้านบาท...
ข้าวขึ้นราคามาเสียน้ำตาให้เสี่ยหนุ่มนี่เองงงง...